11 Dibui tsa phatlalatsa le tsone di ka dirisa dipotso ka tsela e e tlhotlheletsang. Dipotso tse re sa letelang gore bareetsi ba di arabe di ka thusa bareetsi go akanya le go baya mabaka. Jesu o ne a tle a dirise dipotso tse di ntseng jalo. (Mathaio 11:7-9) Mo godimo ga moo, fa sebui se sena go dira matseno, se ka nna sa dirisa dipotso go bontsha dintlha tsa botlhokwa tse go tla tlotliwang ka tsone. A ka nna a re: “Mo motlotlong wa rona gompieno, re tlile go sekaseka dikarabo tsa dipotso tseno tse di latelang . . . ” Mme fa a konela, a ka umaka dipotso tseo go boeletsa dintlha tsa botlhokwa. ^ ser. 4 Fa letsatsi le tlhabile bosigo kwa Arctic, kwa Antarctic gone le a bo le phirimile go le motshegare. Mme fa le tlhabile go le bosigo kwa Antarctic, kwa Arctic gone le a bo le phirimile go le motshegare.